**KÚPNA ZMLUVA č.** [doplniť]

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“)

(ďalej len „**zmluva**“)

**Článok I.**

**Zmluvné strany**

**Kupujúci:**

Názov: **Adamas Alliance, s.r.o.**

Sídlo: 966 41 Veľká Lehota 232

Štát: Slovenská republika

IČO: 45 724 482

DIČ: 2023107493

IČ DPH: SK2023107493

Zapísaný: Obchodný register Okresného súdu Banská Bystrica, Oddiel: Sro, vložka č.: 18922/S

Bankové spojenie: Fio banka, a.s.

IBAN: SK7583300000002501121336

SWIFT: FIOZSKBAXXX

Kontaktná osoba

pre technické veci: Mgr. Martin Garaj, PhD., telefón: +421 907 956 210, e-mail: martin.garaj@adamasalliance.sk

Kontaktná osoba

pre zmluvné veci: Mgr. Martin Garaj, PhD., telefón: +421 907 956 210, e-mail: martin.garaj@adamasalliance.sk

Zastúpený : Mgr. Martin Garaj, PhD. - konateľ

(ďalej len „**kupujúci**“ v príslušnom gramatickom tvare)

a

**Predávajúci:**

Názov: [doplniť]

Sídlo: [doplniť]

Štát: [doplniť]

IČO: [doplniť]

DIČ: [doplniť]

IČ DPH: [doplniť]

Zapísaný: [doplniť]

Bankové spojenie: [doplniť]

IBAN: [doplniť]

SWIFT: [doplniť]

Kontaktná osoba

pre technické veci: [doplniť], telefón: [doplniť], e-mail: [doplniť]

Kontaktná osoba

pre zmluvné veci: [doplniť], telefón: [doplniť], e-mail: [doplniť]

Zastúpený : [doplniť], telefón: [doplniť], e-mail: [doplniť]

(ďalej len „**predávajúci**“ v príslušnom gramatickom tvare)

(kupujúci a predávajúci ďalej len „**Zmluvné strany**“ jednotlivo „**Zmluvná strana**“)

Článok II.

Úvodné ustanovenie

Predávajúci je úspešným uchádzačom vo verejnom obstarávaní na predmet zákazky „**PRODUKČNÉ A POSTPRODUKČNÉ STROJE**“ pre [doplniť] časť zákazky (ďalej len „**verejné obstarávanie**“).

Článok III.

Predmet zmluvy

* 1. Predmetom tejto zmluvy je záväzok predávajúceho dodať kupujúcemu predmet zákazky verejného obstarávania pre [doplniť] časť zákazky (ďalej len „**tovar**“) v súlade s prílohou č. 1 – *Opis predmetu zákazky a štruktúrovaný rozpočet* a prílohou č. 2 – *Vlastný návrh plnenia zmluvy* a záväzok kupujúceho tovar prevziať a zaplatiť za neho predávajúcemu kúpnu cenu (ďalej len „**predmet zmluvy**“).
	2. Predávajúci sa na základe tejto zmluvy a v rozsahu v nej vymedzenom zaväzuje dodať tovar a všetky s ním súvisiace plnenia  v súlade s prílohou č. 1 a prílohou č. 2 tejto zmluvy. V prípade, ak plnenie požadované kupujúcim v zmysle prílohy č. 1 tejto zmluvy nie je v celom rozsahu zhodné s vlastným návrhom plnenia predávajúceho podľa prílohy č. 2, je kupujúci povinný, v prípade, že je to pre neho výhodnejšie, požadovať od predávajúceho dodanie plnenia podľa prílohy č. 1 tejto zmluvy.
	3. Kúpa tovaru bude zabezpečená na základe písomnej objednávky kupujúceho. Objednávka bude obsahovať presnú špecifikáciu požadovaného tovaru, počet kusov tovaru a termín jeho dodania, pričom objednávka musí byť v súlade s touto zmluvou. Objednávku môže kupujúci zaslať poštou alebo elektronickou poštou na e-mailovú adresu kontaktnej osoby pre technické veci predávajúceho uvedenej v záhlaví zmluvy. Doručením objednávky predávajúcemu sa objednávka považuje za potvrdenú predávajúcim. Zmluvné strany sa dohodli, že predávajúci nemá právny nárok na vystavenie objednávky a kupujúci má právo objednať tovar najneskôr do 6 mesiacov od podpisu tejto zmluvy. V prípade, že v tejto lehote tak neurobí, predávajúci nie je povinný dodať tovar podľa tejto zmluvy. Pokiaľ je objednávka v rozpore s touto zmluvou, predávajúci túto skutočnosť bezodkladne oznámi kupujúcemu, pričom takáto objednávka sa nepovažuje za potvrdenú kupujúcim.
	4. Predmetom tejto zmluvy je tiež záväzok predávajúceho poskytnúť kupujúcemu full servis tovaru v súlade s prílohou č. 1 – Opis predmetu zákazky a štruktúrovaný rozpočet, prílohou č. 2 – Vlastný návrh plnenia zmluvy a prílohou č. 4 – Servisná zmluva. Zmluvné strany sa zaväzujú uzavrieť Servisnú zmluvu bezodkladne po podpise tejto zmluvy, najneskôr však v deň dodania predmetu zmluvy predávajúcim kupujúcemu.

Článok IV.

Dodacie podmienky

* 1. Predávajúci sa zaväzuje dodať tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady, ktoré sa na dodaný tovar vzťahujú (ako napr. Vyhlásenie o zhode, Záručný list, Návod na použitie, Informácie o  manipulovaní a skladovaní a pod.).
	2. Predávajúci zabezpečí aj súvisiace služby spojené s dodaním tovaru na miesto dodania a s vyložením v mieste dodania podľa prílohy č. 1 zmluvy.
	3. Predávajúci sa zaväzuje odovzdať tovar kupujúcemu v lehote [doplniť – max. 3 mesiace] odo dňa doručenia objednávky.
	4. Miestom dodania je okres Žarnovica. Presnú adresu dodania oznámi kupujúci predávajúcemu pred dodaním predmetu zmluvy.
	5. Dodanie tovaru bude dokladované podpisom zodpovednej osoby kupujúceho na príslušnom dodacom liste. Podpísanie dodacieho listu kupujúcim sa považuje za dodanie tovaru. Za zodpovednú osobu pre účely podpisu dodacieho listu za kupujúceho sa považuje štatutárny orgán kupujúceho.
	6. Deň dodania tovaru písomne alebo elektronicky oznámi predávajúci kupujúcemu najneskôr tri (3) pracovné dni vopred.
	7. Pre účely prevzatia tovaru predávajúci vyhotoví dodací list. Kupujúci po prevzatí tovaru dodací list písomne potvrdí. Kupujúci môže po prevzatí tovaru a uhradení kúpnej ceny riadne tovar užívať a predávajúci sa mu zaväzuje toto užívanie dňom prevzatia a uhradenia kúpnej zmluvy umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar. V prípade, ak kupujúci pri preberaní tovaru zistí, že čo i len časť dodaného tovaru má zjavné vady, kupujúci môže odmietnuť prevzatie celej dodávky tovaru.
	8. Predávajúci je povinný zjavné vady tovaru podľa tohto článku bod 4.7 tejto zmluvy odstrániť do 10 (desiatich) pracovných dní odo dňa, kedy si kupujúci uplatnil právo odmietnuť prevzatie tovaru, a po ich odstránení vyzvať bezodkladne kupujúceho na prevzatie tovaru bez vád s uvedením dátumu prehliadky tovaru a jeho odovzdania a prevzatia, pričom prevzatie tovaru sa uskutoční najneskôr do 5 (piatich) pracovných dní odo dňa, kedy si kupujúci uplatnil právo odmietnuť prevzatie tovaru podľa tohto článku bod 4.7 tejto zmluvy. V prípade, ak predávajúci vady tovaru neodstráni, kupujúci má nárok uplatňovať si zľavu vo výške 10 % z kúpnej ceny.
	9. V prípade, že predmetom zmluvy je aj originálny spotrebný materiál, v takom prípade originálny spotrebný materiál:
		1. musí byť zabalený v originálnych obaloch od výrobcu tovaru požadovanej značky, spĺňajúci všetky znaky originálneho balenia daného výrobcu,
		2. musí byť originálny, nesmie byť recyklovaný, renovovaný a pod.
	10. V prílohe č. 3 sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	11. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne po tom, ako sa o tejto skutočnosti dozvie.
	12. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 4.10 tohto článku a predmety subdodávok, pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	13. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „**zákon č. 315/2016 Z. z.**“), pokiaľ sa ho povinnosť zápisu do registra partnerov verejného sektora týka. Ak na strane predávajúceho ako Zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
	14. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
	15. Povinnosti predávajúceho vrátane pravidiel výberu subdodávateľa platia aj pri zmene subdodávateľa počas platnosti a účinnosti tejto zmluvy.
	16. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
	17. Vlastnícke právo k dodanému tovaru a nebezpečenstvo škody na tovare prechádza na kupujúceho dňom jeho dodania a podpisom dodacieho listu vyhotoveného predávajúcim bez výhrad. V prípade odmietnutia prevzatia tovaru zo strany kupujúceho podľa tohto článku bod 4.7 tejto zmluvy zostáva tovar vo vlastníctve predávajúceho až do doby, kým predávajúci neodstráni prekážku, ktorá bráni kupujúcemu riadne prevziať tovar.
	18. Do času uhradenia kúpnej ceny kupujúcim nesmie kupujúci zmeniť miesto umiestnenia tovaru oproti miestu dodania, nesmie užívať tovar a ani umožniť užívanie tovaru treťou osobou, nesmie tovar zaťažiť žiadnymi právami tretích osôb (napr. záložné právo, zabezpečovací prevod práv a pod.) s výnimkou záložného práva v prospech poskytovateľa nenávratného finančného príspevku podľa Zmluvy o poskytnutí NFP č. MK-50/2020/SOIROPPO3-302031F830 zo dňa 24.02.2020, je povinný tovar poistiť, chrániť pred jeho stratou, zničením, zneužitím alebo odcudzením a je povinný bezodkladne, najneskôr do 3 pracovných dní umožniť predávajúcemu prevzatie tovaru, ak príde k odstúpeniu od zmluvy podľa čl. IX. ods. 9.3. písm. d) tejto zmluvy.

Článok V.

Kúpna cena a platobné podmienky

* 1. Kúpna cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou, ako cena konečná, a je uvedená v prílohe č. 1 tejto zmluvy. Pri DPH sa bude postupovať podľa osobitných predpisov.
	2. Zálohové platby ani platba vopred sa neumožňujú. Úhrada kúpnej ceny sa uskutoční po prebratí tovaru kupujúcim, formou prevodu na bankový účet predávajúceho uvedeného v záhlaví tejto zmluvy.Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote 60 (šesťdesiat) dní odo dňa doručenia faktúry kupujúcemu. Zmluvné strany sa dohodli, že predávajúci zašle faktúru kupujúcemu ako elektronický doklad v pdf. formáte na e-mailovú adresu kupujúceho: martin.garaj@adamasalliance.sk. Faktúra sa považuje za doručenú dňom jej odoslania na e-mailovú adresu kupujúceho. Faktúra sa považuje za uhradenú dňom pripísania finančných prostriedkov na účet predávajúceho. V prípade, ak splatnosť faktúry pripadne na sobotu, nedeľu alebo sviatok, splatnosť faktúry sa posúva na najbližší pracovný deň.
	3. Neoddeliteľnou súčasťou faktúry bude objednávka podľa článku III. bod 3.3. tejto zmluvy a dodací list potvrdený kupujúcim.
	4. Faktúra musí spĺňať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a evidenčné číslo tejto zmluvy, pod ktorým je táto zmluva evidovaná kupujúcim, pričom k faktúre bude pripojená objednávka a dodací list potvrdený kupujúcim. Predávajúci je povinný uvádzať na faktúrach tiež názov a ITMS kód projektu, aby boli jednoznačne priradené výdavky k projektu a zamedzilo sa dvojitému financovaniu v prípade, že v čase fakturácie bude existovať a kupujúci mu tieto údaje oznámi. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť doručením nového, resp. upraveného daňového dokladu.
	5. Zmluvné strany sa dohodli, že vylučujú postúpenie pohľadávky/záväzku bez predchádzajúcej písomnej dohody Zmluvných strán.

Článok VI.

Záručná doba a zodpovednosť za vady

* 1. Predávajúci preberá záruku za to, že tovar má v dobe jeho odovzdania kupujúcemu zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný alebo zmluvne dohodnutý účel. Predávajúci taktiež preberá záruku za to, že tovar počas záručnej doby bude mať vlastnosti stanovené touto zmluvou, technickými parametrami a právnymi normami a nebude mať také vady, ktoré by bránili jeho využitiu na bežný alebo zmluvne dohodnutý účel.
	2. Záručná doba na tovar je 24 (dvadsaťštyri) mesiacov od prevzatia tovaru kupujúcim, pokiaľ na záručnom liste alebo obale takého tovaru nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	3. V prípade vady zo záruky tovaru počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením tovaru hrubou nedbanlivosťou kupujúceho, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru.
	4. Reklamáciu tovaru a jej špecifikáciu uplatní kupujúci voči predávajúcemu ihneď po zistení, že dodaný tovar vykazuje vady nekvality, a to písomnou formou, na tlačive označenom ako "Oznámenie o reklamácii".
	5. Prípadné reklamácie skrytých vád tovaru alebo vád zistených až pri používaní tovaru je kupujúci povinný uplatniť voči predávajúcemu reklamačným listom (na tlačive označenom ako "Oznámenie o reklamácii"), alebo elektronickou poštou bezodkladne od ich zistenia, najneskôr do konca záručnej doby.
	6. Reklamáciu tovaru posúdia spoločne oprávnení zástupcovia Zmluvných strán, pričom predávajúci najneskôr do 5 (piatich) pracovných dní od uplatnenia reklamácie v pracovnom čase podľa zmluvy vydá písomné stanovisko o spôsobe vybavenia reklamácie. Ak sa predávajúci v tejto lehote nevyjadrí, kupujúci bude považovať reklamáciu za uznanú.
	7. V prípade reklamácie tovaru sa predávajúci zaväzuje vadné plnenie vysporiadať na vlastné náklady do 15 (pätnástich) kalendárnych dní od uplatnenia reklamácie.
	8. V prípade sporu o zodpovednosť za vadu tovaru sa predávajúci zaväzuje vadné plnenie vysporiadať na vlastné náklady v lehote podľa bodu 6.7. tohto článku zmluvy. Úhradu nákladov spojených s odstránením vady tovaru bude následne znášať Zmluvná strana, ktorá bude neúspešná v spore o určenie zodpovednosti za vadu tovaru.
	9. Kupujúci je oprávnený v prípade dodania vadného tovaru požadovať:

a) odstránenie vád tovaru, ak sú opraviteľné,

b) dodanie chýbajúceho množstva alebo časti tovaru,

c) výmenu vadného tovaru za tovar bez vád.

* 1. Predávajúci preberá záruku za akosť tovaru podľa § 429 a nasl. Obchodného zákonníka a zodpovedá za vady tovaru podľa § 422 a nasl. Obchodného zákonníka. Zodpovednosť za vady sa ďalej spravuje príslušnými ustanoveniami Obchodného zákonníka.

Článok VII.

Ostatné dojednania

* 1. Predávajúci prehlasuje, že tovar nie je zaťažený právami tretích osôb.
	2. Predávajúci je povinný dodať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 a prílohy č. 2 zmluvy.
	3. Kupujúci je povinný:
	4. prebrať bezchybný tovar v deň dodania, ktorý mu predávajúci oznámi podľa článku IV.,  bodu 4.6. tejto zmluvy,
	5. riadne a včas zaplatiť kúpnu cenu dohodnutú v článku V. tejto zmluvy.
	6. Predávajúci je povinný strpieť výkon kontroly alebo auditu súvisiaceho s predmetom tejto zmluvy kedykoľvek počas platnosti a účinnosti Zmluvy o poskytnutí nenávratného finančného príspevku (NFP), ktorej obsahom budú aj oprávnené výdavky v zmysle tejto zmluvy, a to oprávnenými osobami v zmysle Všeobecných zmluvných podmienok ku Zmluve o poskytnutí NFP a poskytnúť im všetku potrebnú súčinnosť.
	7. Oprávnenými osobami na výkon kontroly, auditu sú najmä:

a) Poskytovateľ NFP a ním poverené osoby,

b) Útvar vnútorného auditu riadiaceho orgánu alebo sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EÚ.

Článok VIII.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:
1. za omeškanie predávajúceho s dodaním tovaru podľa čl. IV. tejto zmluvy  je kupujúci oprávnený uplatniť si zmluvnú pokutu vo výške 0,05 % z ceny predmetu zmluvy za každý aj začatý deň omeškania,
2. za omeškanie predávajúceho s odstránením vady tovaru je kupujúci oprávnený uplatniť si zmluvnú pokutu vo výške 0,05% z ceny predmetu zmluvy za každý aj začatý deň omeškania,
3. za omeškanie kupujúceho so zaplatením kúpnej ceny je predávajúci oprávnený uplatniť si úrok z omeškania vo výške 0,05 % z nezaplatenej ceny za každý aj začatý deň omeškania,
4. v prípade, ak k odstúpeniu od tejto zmluvy dôjde z dôvodu, že predávajúci nie je schopný dodať tovar v požadovanej kvalite, v požadovanom množstve a/alebo za kúpnu cenu, ktorú ponúkol, je kupujúci oprávnený uplatniť si zmluvnú pokutu vo výške 10 % z ceny predmetu zmluvy,
5. v prípade porušenia ktorejkoľvek z povinností týkajúcej sa subdodávateľov alebo ich zmeny, je kupujúci oprávnený uplatniť si zmluvnú pokutu vo výške 1 000,- EUR (slovom: jedentisíc eur) za každé jednotlivé porušenie ktorejkoľvek z povinností, a to aj opakovane, a zároveň je kupujúci oprávnený odmietnuť plnenie, resp. vrátiť poskytnuté plnenie subdodávateľom predávajúceho, ktorý nebol písomne schválený alebo ktorý nespĺňa zákonné podmienky;
6. v prípade, ak kupujúci neumožní alebo znemožní, a to priamo alebo prostredníctvom tretej osoby, predávajúcemu prevziať tovar podľa čl. IX. ods. 9.5. tejto zmluvy, je predávajúci oprávnený si uplatniť okrem úroku z omeškania podľa písm. c) vyššie aj zmluvnú pokutu vo výške 0,05% z ceny predmetu zmluvy za každý aj začatý deň omeškania;
7. v prípade porušenia ktorejkoľvek z povinností kupujúceho uvedenej v čl. IV. ods. 4.18 tejto zmluvy, je predávajúci oprávnený uplatniť si zmluvnú pokutu vo výške 5 % z ceny zariadenia za porušenie ktorejkoľvek z povinností.
	1. Zaplatením zmluvnej pokuty nezaniká nárok na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

8.3 Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí povinná Zmluvná strana oprávnenej Zmluvnej strane v lehote tridsiatich (30) dní odo dňa doručenia faktúry do sídla povinnej Zmluvnej strany. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú na ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Článok IX.**

**Skončenie zmluvy**

* 1. Zmluvné strany sa dohodli, že zmluvu je možné skončiť:
	2. písomnou dohodou Zmluvných strán, a to dňom uvedeným v takejto dohode;
	3. písomným odstúpením od zmluvy v prípade podstatného porušenia zmluvy;
	4. písomným odstúpením, ak predávajúci poruší svoju povinnosť podľa zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu poskytnutej kupujúcim, pričom táto dodatočná primeraná lehota nemôže byť kratšia ako 10 dní;
	5. písomným odstúpením, ak v rámci kontroly verejného obstarávania zákazky, na základe ktorej došlo k uzavretiu tejto zmluvy, bolo príslušným orgánom právoplatne konštatované porušenie zákona o verejnom obstarávaní;
	6. písomným odstúpením, ak na majetok Zmluvnej strany je vyhlásený konkurz, konkurzné konanie bolo zastavené pre nedostatok majetku alebo je Zmluvnej strane povolená reštrukturalizácia,
	7. písomným odstúpením, ak Zmluvná strana vstúpi do likvidácie, preruší alebo iným ako vyššie uvedeným spôsobom skončí svoju podnikateľskú činnosť,
	8. písomným odstúpením, ak je splnený niektorý z dôvodov na odstúpenie od zmluvy podľa § 19 zákona o verejnom obstarávaní.
	9. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené na tretí deň po jeho odoslaní. Doručuje sa zásadne na adresu Zmluvnej strany uvedenú v tejto zmluve.
	10. Za podstatné porušenie zmluvy sa považuje:
1. omeškanie predávajúceho s dodaním predmetu zmluvy oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak predávajúci dodá kupujúcemu tovar takých parametrov, ktoré sú v rozpore s touto zmluvou,
3. ak predávajúci nevybaví reklamáciu v lehote dohodnutej podľa článku VI bod 6.7. tejto zmluvy
4. ak kupujúci je v omeškaní so zaplatením faktúry o viac ako pätnásť (15) dní,
5. ak predávajúci poruší jeho povinnosti podľa článku IV tejto zmluvy,
6. ak Zmluvná strana porušujúca zmluvu vedela v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá Zmluvná strana nebude mať záujem na plnení povinností pri takom porušení zmluvy.
	1. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
	2. V prípade odstúpenia od zmluvy podľa čl. IX. ods. 9.3. písm. d) tejto zmluvy, je kupujúci povinný umožniť prevzatie tovaru predávajúcemu bezodkladne, najneskôr do 3 pracovných dní od odstúpenia.

Článok X.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti so zmluvou druhej Zmluvnej strane (každá z nich ďalej ako „**Oznámenie**“) musia byť:
		1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
	2. Oznámenie poskytované kupujúcemu bude zaslané na adresu uvedenú nižšie alebo inej osobe alebo na inú adresu, ktorú kupujúci priebežne písomne oznámi predávajúcemu v súlade s týmto článkom zmluvy:

Kupujúci:

 Adamas Alliance, s.r.o.

 966 41 Veľká Lehota 232

 k rukám: Mgr. Martin Garaj, PhD.

 e-mail: martin.garaj@adamasalliance.sk

Oznámenie poskytované predávajúcemu bude zaslané na adresu uvedenú nižšie alebo inej osobe alebo na inú adresu, ktorú predávajúci priebežne písomne oznámi kupujúcemu v súlade s týmto článkom zmluvy:

 Predávajúci:

 [doplniť]

 [doplniť]

 [doplniť]

 k rukám: [doplniť]

 e-mail: [doplniť]

 Oznámenie nadobúda účinnosť okamihom jeho prevzatia a má sa za prevzaté:

* + 1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	1. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. Zmluvné strany sa dohodli, že o tejto skutočnosti nebudú vyhotovovať písomný dodatok k tejto zmluve. V prípade zmeny bankového spojenia alebo čísla účtu však zmluvné strany o tejto skutočnosti vyhotovia písomný dodatok k tejto zmluve.
	2. Zmluvné strany sa dohodli, že v rozsahu v akom to pripúšťajú právne predpisy, že vylučujú právo započítať bez súhlasu druhej zmluvnej strany akúkoľvek svoju pohľadávku voči druhej zmluvnej strane oproti akejkoľvek pohľadávke zmluvnej strany voči druhej zmluvnej strane.
	3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
	4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	7. Táto zmluva nadobúda platnosť a účinnosť dňom jej podpisu obidvoma zmluvnými stranami.
	8. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
	9. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zákazky a štruktúrovaný rozpočet

Príloha č. 2: Vlastný návrh plnenia zmluvy

Príloha č. 3: Zoznam subdodávateľov

Príloha č. 4 Servisná zmluva

V [doplniť] dňa [doplniť] V [doplniť] dňa: [doplniť]

 Za Kupujúceho: Za Predávajúceho:

 ....................................................... .......................................................

 Mgr. Martin Garaj, PhD.

 konateľ